**NAVODILO ZA DELO**

**Četrtek, 28. 5. 2020**

**SLJ:** Današnja učna ura bo vezana na Grafenauerjevo pesem prejšnjega tedna PEKI. Prosim, da za delo preko MT pripraviš berilo, šolski zvezek in pisalo. Pesem bo vsak izmed vas glasno prebral. Pogovorili se bomo o njeni vsebini ter dopolnili odgovore. Prebral boš tudi pesem ali zgodbo, ki je nastala pod tvojim pesniškim oz. pisateljskim navdihom.

Če ima kdo izmed vas pripravljeno še kakšno knjigo za bralno značko, jo lahko predstavi.

**MAT:** Včeraj ste dokazali, da tudi pisno deljenje z dvomestnim številom ni nikakršen »bav bav«. Res pa ni enostavno. Vaja dela mojstra, mojster dela vajo. Tudi danes boš vadil in utrjeval pisno deljenje z različnimi nalogami.

Vsak izmed vas bo en račun deljenja izračunal preko MT.

Reši naloge v *DZ stran 44 in 45*.

*Račune deljenja prepiši v kvadratke zraven nalog. Vsako število zapiši v svoj prostorček, pravilno podpisuj, delaj kljukice, oceni rezultat.*

Pri 3. in 4. besedilni nalogi ne pozabi spremeni enot.

ČE BOŠ IMEL TEŽAVE, NE OBUPAJ TAKOJ. Poglej v zvezek, pomisli, kako smo delili.

**GUM:** Danes boš s pomočjo povezav ponovil in utrdil ljudske pesmi, ki si se jih učil pri pouku na daljavo. Besedila pesmi imaš v zvezku za GUM. Povabi atija, mamico, ata, mamo, brata, sestro …, da se ti pridružijo. Gašper in Ožbej, naj se sliši glas vajinih harmonik.

<https://www.youtube.com/watch?v=DpotTfjRUSg>

<https://www.youtube.com/watch?v=SV8wWvenyRc>

<https://www.youtube.com/watch?v=EkQWi72W06k>

<https://www.youtube.com/watch?v=WEP_iwMcEfY>

Kaj pa pesmi, ki smo se jih učili v šoli? GJAJ, GJAJ, GJAJ, LEJSARJOV MALEN, OB BISTREM POTOČKU JE MLIN, IGRAJ KOLO JABUKO …

**ŠPO:** Oglej si posnetek in poskušaj še ti: [SKOK V VIŠINO](https://video.arnes.si/portal/asset.zul?id=i1NLwSkLYvAPXH3YdmvAM5Oy)

**NIT:** Malo razmisli o pomenu naslednjih povedi.

Uh, kakšno vreme!

Lije kot iz škafa.

Nič ne kaže, da se bo zjasnilo.

Pa ravno danes, ko smo načrtovali športni dan.

Zdaj pa po teh lužah v šolo.

A še ne bo nehalo deževati?

Le kakšno bo vreme jutri?

Ja, nadaljujemo temo o vremenu in vremenskih pojavih. Dnevno se s tem srečujemo preko televizije, radia, spleta, časopisa.

Vreme vpliva na počutje ljudi. Vremensko dogajanje je včasih prijetno, včasih neprijetno in škodljivo.

Vremenoslovci ali meteorologi obvladujejo obilico podatkov z računalniki, a so kljub najsodobnejšim pripomočkom vremenske napovedi lahko nepravilne, ker *se vreme včasih zelo hitro spreminja in je odvisno od krajevnih vplivov.*

*Na naslednjih povezavah boš spoznal nekaj novosti o vremenskem dogajanju.*

<https://eucbeniki.sio.si/nit5/1337/index2.html>

<https://eucbeniki.sio.si/nit5/1337/index3.html>

<https://eucbeniki.sio.si/nit5/1337/index4.html>

*Prepiši spodnji zapis v zvezek. Napiši samo datum, ker je nadaljevanje prejšnje učne ure.*

Padavine: pršenje, dež, toča, sneg, babje pšeno, sodra…

Veter – smer vetra: južni, vzhodni, severni, jugozahodni…

Veter – jakost: brezvetrje, vetrič, veter, močan veter, vihar, orkan, tornado…

Oblačnost: jasno, delno oblačno, zmerno oblačno, pretežno oblačno, oblačno…

Zračni pritisk: Dotok toplega in vlažnega zraka povzroča upadanje pritiska. Padanje pritiska pa nam napoveduje poslabšanje vremena. Če zračni pritisk raste oziroma je zračni pritisk visok, se nam obeta lepo vreme.

Vlaga: Količino vodnih hlapov v zraku imenujemo vlažnost. Topel zrak lahko vsebuje več vodnih hlapov od mrzlega.

Temperatura: Pove, kako hladno ali toplo je. Temperaturo zraka merimo v senci približno 2 metra od tal.

Anticiklon – visok zračni pritisk, lepo vreme.

Ciklon – nizek zračni pritisk, poslabšanje vremena.

Vremenska fronta nastane tam, kjer se srečata hladen in topel zrak. Običajno se vreme tam poslabša.

Kako nastanejo oblaki? Zrak nad tlemi se ogreva in dviga. S seboj nosi vodne hlape. V višini se zrak ohlaja, vodni hlapi pa se zbirajo v kapljice in kristalčke.

Kako nastane nevihta?